Dié operasie het haar tot stilte gedwing, maar die sangeres het blý veg teen die “verlammende” siekte én haar eie gedagtes, en in 2015 het sy ná agt jaar vir die eerste keer weer in die openbaar gesing. Vrydag is sy deur die FAK vereer vir haar lewensbydrae tot Afrikaanse musiek.
Dié toekenning, wat sy ontvang het tydens die derde aflewering van die Afri-Duetfees in Pretoria, is ŉ prestige-toekenning vir besondere kultuurprestasie vir haar bydrae tot die bevordering van Afrikaanse musiek.
Hoewel sy ná die diagnose oortuig was dat sy nooit weer sou sing nie, het sy haarself én aanhangers verbaas toe haar jongste album, Nogtans sal ek sing, in 2015 uitgereik is.